
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „MENO VAIVORYKŠTĖ-1“

2008 m. gruodžio 23 d. Nr. T -357
Šakiai


Savivaldybės  taryba, vadovaudamasi savivaldybės tarybos 2008 m. vasario 21 d. sprendimo Nr. T-26  „Dėl savivaldybės 2008 metų biudžeto tvirtinimo“ 2 priedo 1 funkcijos 17 p., nusprendžia:


1. Pritarti Europos kaimynystės ir partnerystės priemonės Lietuvos, Lenkijos ir Rusijos  Federacijos bendradarbiavimo abipus sieną programos finansavimui  skirto  rajono savivaldybės administracijos  projekto „Meno vaivorykštė -1“ rengimui.

2. Užtikrinti reikiamą iki 7,5 proc. projekto vertės bendrafinansavimą iš  savivaldybės 2009 metų biudžete   Regioninės plėtros  programos finansavimui numatomų lėšų, jei pagal pateiktą paraišką bus skirta  Europos kaimynystės ir partnerystės priemonės Lietuvos, Lenkijos ir Rusijos federacijos bendradarbiavimo abipus sieną programos parama.


3. Skirti iš savivaldybės 2009 metų biudžete Regioninės plėtros programos finansavimui numatytų lėšų  projekto  „Meno vaivorykštė -1“ paraiškos rengimui reikalingas lėšas, nustatytą taikant viešųjų pirkimų procedūras.


4. Įpareigoti savivaldybės administracijos Biudžeto ir turto skyrių pervesti iš savivaldybės 2008 metų biudžete Regioninės plėtros programos  finansavimui skirtų lėšų 1 punkte paminėto projekto parengimui reikalingas lėšas  savivaldybės administracijai.

5. Įpareigoti savivaldybės administracijos Centralizuotos  buhalterijos skyrių per 10 darbo dienų, pasirašius konsultavimo darbų priėmimo – perdavimo aktą,  pervesti 3 punkte minėtas lėšas į  pagal viešųjų pirkimų procedūras atrinktos konsultavimo kompanijos ar konsultanto  sąskaitą.
Meras





Juozas Bertašius

